Historie og resultater « BMS Herlev
U19 damerne (årgang 96/97/98) vinder Danmarksmesterskabet, efter at have slået Virum med 96-64 og 69-66 i DM-finalerne.
U16 drengene (årgang 99) vinder i foråret grundspillet i Division 2 af European Youth Basketball League og kvalificerer sig derfor til Super Final sammen med de syv bedste hold fra Division 1. Ved Super Final i begyndelsen af ender drengene på en flot 6. plads.
I påsken deltager vi for andet år i træk med 6 hold ved Scania Cup. Det bliver til klubbens flotteste resultat nogensinde, idet U19 damerne (årgang 96-98) og U14 drengene (årgang 01) vinder guld, U14 pigerne (årgang 01) vinder sølv og U12 pigerne (årgang 03) vinder bronze – alt i mens Danijel Marsenic (U14 drenge) kåres til Scania King og Sarah Sofie Mortensen (U19 damer) til Scania Queen. Derudover udtages hele 6 spillere til All Star-holdene: Karoline Lundin (U12 piger), Danijel Marsenic (U14 drenge), Andreas Edholm Mortensen (U14 drenge), Katrine Jessen (U14 piger), Sarah Sofie Mortensen (U19 damer) og Maria Høgh (U19 Damer).
Kæmpe succes ved Lundaspelen, hvor det bliver til hele tre sæt guldmedaljer. U11 pigerne (årgang 04) vinder deres finale 21-18 over BK Amager, U12 pigerne (årgang 03) vinder 27-18 mod Stevnsgade og U14 pigerne (årgang 01) vinder over Hørsholm med 26-24 på en scoring 3 sekunder før tid.
Tre ungdomshold vinder Landspokalfinalen 2014 (afvikles d. 10. januar 2015 i Solrød Idrætscenter). U12 pigerne (årgang 03/04) vinder 43-12 over Åbyhøj, U14 drengene (årgang 01/02) slår Horsens IC med 77-47 og U19 damerne (årgang 96/97/98) vinder 73-64 over Virum.
U11 pigerne (årgang 03) vinder Lundaspelen, efter en finalesejr på 23-21 mod SISU. U14 drengene (årgang 00/01) møder ligeledes SISU i finalen, men her bliver det til et ærgerligt nederlag på 24-25.
Tre hold deltager i Landspokalfinalerne 2013 for ungdomshold (afvikles d. 11. januar 2014 i Egå). U14 drengene (årgang 00/01) slår Horsens IC med 84-21, U12 pigerne (årgang 02/03) taber 28-38 til Åbyhøj, alt i mens U18 damerne (årgang 96/97/98) vinder 62-56 over Hjemly Idrætsefterskole.
I marts kvalificerer U17 damerne (årgang 97/98) sig for 2. sæson i træk til finalerunden “Super Final” i European Youth Basketball League, efter at have vundet 12 ud af 15 kampe i grundspillet.
Dameholdet ender deres første sæson i 1. division som suveræne vindere af både grundspil og det efterfølgende slutspil. Sæsonen bød på 25 sejre i 26 kampe.
I påsken deltager vi med 6 hold ved Scania Cup – det højeste antal BMS hold nogensinde. U14 drengene vinder sølvmedaljer, U13 drengene (årgang 01) vinder bronzemedaljer og U12 pigerne bliver nr. 4. Laura Ziegler (U12 piger), Danijel Marsenic (U13 drenge) og Tue Bourgeat (U14 drenge) udtages til All Star-holdene.
U12 pigerne (årgang 02/03) vinder Mini Final 4 med en finalesejr på 33-31 over Hørsholm – og er Sjællandsmestre 2014.
U17 damerne (årgang 97/98) deltager i slutningen af april i sæsonens “Super Final” i European Youth Basketball League. Holdet bliver nr. 4 i finalerunden, efter Ridzene fra Letland, Litauens U16 landshold og Hvideruslands U17 landshold. Sarah Sofie Mortensen kåres desuden som turneringens topscorer.
U14 Drengene (årgang 00/01) vinder Danmarksmesterskabet, efter at have slået Horsens IC med 81-42 i DM-finalen.
I november deltager U16 drengene (årgang 1999), som BMS’ første ungdomshold på drengesiden, i deres første indledende runde i European Youth Basketball League (Division 2). Det bliver til 4 sejre og 1 nederlag – og Aleksander Nedic kåres som rundens MVP.
I begyndelsen af december er U14 drengene (årgang 2001) i Barcelona for at deltage i den internationale turnering TOPBKT 2014. U14 drengene vinder sølvmedaljer efter en fantastisk turnering, hvor de blandt slår Joventut Badalona samt et estisk regionshold. I finalen møder U14 drengene selveste Real Madrid, som snupper guldet med en finalesejr på 58-43. Danijel Marsenic kåres efter finalen til turneringens MVP.
Mellem jul og nytår er U19 damerne (årgang 96/97/98) for 2. år i træk i Belgien for at deltage i invitationsturneringen “Coca Cola X-mas tournament”. U19 damerne spiller sig hele vejen til finalen, hvor det bliver til et nederlag mod hollandske BV Katwijk Grasshoppers.
I januar spiller U16 damerne (årgang 97/98) deres tredje og sidste indledende runde i European Youth Basketball League. Det bliver til 4 sejre ud af 5 mulige – og holdet slutter således grundspillet på en flot 3. plads med i alt 13 sejre i 15 kampe. Samtidigt kvalificerede holdet sig, som det første danske pigehold nogensinde, til turneringens “Super Final”.
U12 drengene (årgang 01) vinder i påsken sølvmedaljer ved Scania Cup, nordiske mesterskaber for klubhold. Danijel Marsenic (U12 drenge) og Katrine Jessen (U12 piger) udtages til All Star-holdene, og begge spillere slutter desuden turneringen som topscorer i deres respektive rækker.
U16 damerne (årgang 97/98) deltager i slutningen af april i sæsonens “Super Final” i European Youth Basketball League. Holdet ender på 6. pladsen i finalerunden og Sarah Sofie Mortensen udtages til turneringens All Star hold. Modstanderne i finalerunden var tre af Europas bedste klubhold (Sparta&K, A. Gomelski og Ridzene), et litauisk unionshold (LKC Panevezys) samt det hviderussiske landshold.
Herreholdet ender deres første sæson i 1. division som nr. 3 i grundspillet, men spiller sig efterfølgende hele vejen til finaleserien om oprykning til Basketligaen. Her bliver det dog til nederlag mod Falcon.
To ungdomshold vinder Danmarksmesterskabet. U16 damerne (årgang 97/98) vinder DM-finalen med 76-40 over Hjemly Idrætsefterskole, alt i mens U18 damerne (årgang 96/97/98) vinder deres finale med 74-56 over Efterskolen ved Nyborg.
I juni bliver BMS kåret som årets klub i Danmarks Basketball Forbund, blandt andet på grund af klubbens store arbejde omkring rekruttering af frivillige.
I løbet af efteråret spiller U17 damerne (årgang 97/98) de første to indledende runder af sæsonen 2013/14 i European Youth Basketball League. Det bliver til 8 sejre i 10 kampe.
Mellem jul og nytår er U18 damerne (årgang 96/97/98) i Belgien for at deltage i U19 rækken i den stærke invitationsturnering “Coca Cola X-mas tournament”. Efter en super flot turnering, hvor de undervejs blandt andet slår de lettiske mestre, spiller holdet sig hele vejen i finalen. Her er modstanderen et udvalgt U19 hold fra Flandern (den nordlige del af Belgien), som besejres med 45-43.
U15 damerne (årgang 97/98) vinder Lundaspelen med en sikker finalesejr på 36-14 over Hørsholm. U11 drengene (årgang 01) går ligeledes ubesejret gennem Lundaspelen, som for deres vedkommende var ændret til en EasyBasket-turnering uden slutspil (og uden en officiel vinder).
Tre ungdomshold deltager i påsken i Scania Cup, nordiske mesterskaber for klubhold. U14 pigerne (årgang 98) vinder turneringen for tredje år i træk, Lauraine Joensen kåres til Scania Queen, mens både Maria Høgh og Lauraine Joensen udtages til All Star-holdet. U16 damerne (årgang 96/97) vinder sølv og Sarah Sofie Mortensen kåres til Scania Queen og kommer på All Star-holdet. U12 drengene (årgang 00) slutter turneringen på en 4. plads.
U12 drengene (årgang 00/01) vinder Mini Final 4 med en finalesejr på 54-38 over Virum – og er Sjællandsmestre 2012.
Herreholdet går ubesejrede gennem grundspillet i 2. division og de slutter efterfølgende sæsonen af med at vinde finaleserien mod Broernes BK med 2-1 i kampe. Fra sæsonen 2012/13 spiller holdet således i 1. division.
U21 herrerne (årgang 91/92/93) og U16 damerne (årgang 96/97) vinder Danmarksmesterskabet. Begge hold slår Åbyhøj i DM-finalerne.
Som det første ungdomshold i BMS’ historie, deltager U16 damerne (årgang 97/98) i sæsonen 2012/13 i European Youth Basketball League. De første to indledende runder spilles i efteråret 2012, hvor der vindes 9 ud af 10 kampe. Eneste nederlag er til Sparta&K Moscow Region – Vidnoje (Rusland).
Tre hold vinder Landspokalturneringen 2012 for ungdomshold. Finalerne afvikles d. 15.-16. december 2012 i Hørsholmhallen. U16 damerne (årgang 97/98) slår Åbyhøj med hele 110-16, U12 drengene (årgang 01/02) vinder 60-58 mod Horsens IC, mens U18 damerne (årgang 96/97/98) vinder 74-62 over Åbyhøj.
I dagene mellem jul og nytår deltager U21 herrerne (årgang 92/93/94) i den europæiske topturnering, Rinus De Jong Invitational, som blev afholdt i Den Bosch i Holland. Det blev til flotte sejre over sidste års vindere BF Belgrade (unionshold bestående af de bedste serbiske spillere fra Røde Stjerne, Partizan og Hemofarm) samt basketball akademierne fra Canarias (Spanien) og Riga (Letland). I finalen blev det desværre til et nederlag mod Zalgiris Kaunas (Litauen).
Stor succes ved Lundaspelen, da både Mini Drenge Ældste (årgang 00) og Piger (årgang 98) vinder guld, mens Junior Damerne (årgang 96/97) får sølv.
Pigeholdet (årgang 98) vinder Scania Cup for andet år i træk og Maria Høgh kåres til Scania Queen. Maria Høgh og Lauraine Joensen udtages til All Star-holdet i årgang 98, mens Sarah Sofie Mortensen kommer på All Star-holdet i årgang 96.
Junior Damerne (årgang 95/96/97) vinder Final Four Øst, men taber til Hjemly Idrætsefterskole i DM-finalen.
Tre hold deltager i Landspokalfinalerne 2011 for ungdomshold (afvikles d. 7. januar 2012) i Forum Horsens. U14 pigerne (årgang 98/99) slår Åbyhøj med 52-29, U12 drengene (årgang 00/01) taber efter forlænget spilletid med 37-43 til Hadsten SK, mens U16 damerne (årgang 96/97) vinder 83-46 over Åbyhøj.
Mini Piger Ældste (årgang 98) vinder Lundaspelen, efter en finalesejr på 27-8 mod SISU. Pigeholdet (årgang 96/97) når også til finalen, men taber for andet år i træk til BK Amager.
Mini Piger Ældste (årgang 98/99) vinder desuden Landspokalturneringen, Final Four samt Scania Cup. Maria Høgh (fra årgang 98) kåres til Scania Queen.
Ungsenior Herrer (årgang 88-90) vinder DM-guld, efter at have besejret Skovbakken i finalen.
Ynglinge Herrerne (årgang 89/90) skaffer klubbens første DM-medaljer i 5 år, da de vinder sølv, efter at have tabt finaleserien til Hørsholm.
BFC’s herre- og damehold vinder begge DM-titlen i sæsonen 2002/03.
Den 7. oktober 2003 går BF Copenhagen konkurs, efter at klubbens direktør gennem bedrageri har undergravet det økonomiske fundament. I sæsonen 2003/04 er BMS’ seniorhold placeret i 3. division herrer øst og 2. division damer øst.
Ynglinge Herrerne (årgang 83/84) vinder Lundaspelen for fjerde gang i træk og Ungsenior Herrerne (årgang 81-83) vinder DM-titlen for andet år i træk.
Herlev/BMS’s damehold vinder DM-titlen, efter at have besejret Skjold Stevnsgade i 2 kampe.
I sommerpausen, inden sæsonen 2002/03, indledes ét elitesamarbejde med Værløse/Farum. Dette ender med overbygningen BF Copenhagen, som består af seks klubber: Alba, BMS, Farum, Herlev, Skjold Birkerød og Værløse. Både herre- og dameholdet deltager fra sæsonen 2002/03 i Europa Cuppen! I december vinder BF Copenhagen pokalfinalen for både herrer og damer.
Ynglinge Herrerne (årgang 82/83) vinder Lundaspelen og Scania Cup (årgang 83/84).
I maj vinder Ungsenior Herrer (årgang 80-83) og Ungsenior Damer (årgang 80-83) begge DM ved at besejre Åbyhøj i finalerne.
Junior Herrerne (årgang 83) vinder Lundaspelen.
BMS/Herlev’s damehold vinder alliancens første titel, da de vinder landspokalturneringen med én finalesejr over Glostrup.
Der vindes hele 3 titler i Lundaspelen – Junior Herrer (årgang 83), Junior Damer (årgang 83) og Ynglinge Damer (årgang 80).
Desuden vinder Junior Herrerne Scania Cup, mens Junior Damer må nøjes med sølv.
Pigeholdet (årgang 83) vinder Lundaspelen. Ynglinge Damerne vinder Scania Cup for tredje gang på fire sæsoner!
BMS og Herlev indgår i elitealliancen BMS/Herlev, med henblik på at højne niveauet på de fælles herre- og damehold.
Junior Damerne (årgang 80) vinder Lundaspelen.
Mini Piger Ældste (årgang 83) vinder deres første guldmedalje i Lundaspelen, mens Junior Damerne (årgang 80) vinder Scania Cup.
Pigeholdet (årgang 80) vinder både Lundaspelen og Scania Cup for første gang.
Med ét nyt og ungt hold slutter herrerne som nummer 3 i grundspillet og møder senere Hørsholm i kampen om DM-bronzemedaljerne.
Ynglinge Herrerne (årgang 74/75) vinder Lundaspelen.
BMS’ interne og økonomiske problemer medfører svingende resultater på klubbens elitehold. Damerne rykker efter sæsonen 1992/93 ned i 1. division, mens herrerne taber DM-semifinalen mod Stevnsgade.
Hos herrerne mødes BMS og Horsens IC i DM-semifinalen, hvor Horsens IC vinder 2-0 i kampe. Senere vinder herrerne bronze ved at slå Stevngade, 88-83.
I januar vinder Junior Damerne (årgang 74) Lundaspelen for anden gang.
I kampen om DM-titlen mødes BMS og Hørsholm i semifinalen, hvor Hørsholm vinder i 3 kampe.
Damerne ryger ud af pokalturneringen, efter nederlag til Falcon i kvartfinalen. Herrerne vinder pokalfinalen 73-69 over Horsens IC. Kampens bedste spiller er Ken Smith, som scorer 30 points og kåres til årets pokalfighter.
Efter et rodet forår vinder herrerne alligevel grundspillet og møder Hørsholm i DM-semifinalen, som vindes 84-77 og 90-84. I finalen er modstanderen Skovbakken, som besejres i 2 kampe og BMS vinder derved sit femte DM-guld på 5 år!
For tredje gang i træk er BMS’ herrehold i pokalfinalen, efter en overbevisende sejr over Horsens IC i semifinalen (92-73). I finalen er modstanderen Værløse, som vinder 73-71.
Mellem jul og nytår sætter Henrik Norre Nielsen landskamprekord, da han mod Island spiller sin landskamp nummer 80 – i træk!
I januar vinder pigeholdet (årgang 74) Lundaspelen i Sverige.
Dameholdet vinder i suveræn stil landets næstbedste række og vender i sæsonen 1989/90 tilbage til Elitedivisionen.
Karsten Dan Joensen kåres som “Årets Idrætsleder” i Ballerup Kommune for hans indsats i forbindelse med Nærbasket-projektet, hvor mere end 200 elever fra kommunens 5.-6. klasser træner basketball hver uge.
Efter at have besejret Stevnsgade i semifinalen er herreholdet atter klar til DM-finalen. I finalerne mødes BMS og Hørsholm – og BMS vinder med 2-1 i kampe.
Det bliver til 2 DM-titler for ungdomshold, da både drengeholdet og pigeholdet vinder guld.
I efteråret deltager herrerne i Europa Cuppen for mesterhold, hvor der i 1. runde tabes til MIM Livingston fra Skotland.
Den 2. december spiller herreholdet pokalfinale mod SISU. Kampen tabes 78-68, selvom herrerne havde startet bedst og på et tidspunkt ført med hele 24 points.
I slutspillets sidste indledende runde slår herreholdet Hørsholm i én sand gyser. Kampen vindes 65-64, hvilket sender BMS i DM-finalen mod SISU, mens Hørsholm må nøjes med bronze. Henrik Norre Nielsen bliver kampens store helt, idet han i kampens sidste 40 sekunder formår af score hele 11 points! Finalerne mod SISU vindes med 2-1 i kampe og herrerne vinder det tredje mesterskab på stribe.
Dameholdet rykker ned i landets næstbedste række.
Junior Herrerne og pigeholdet vinder DM for ungdomshold.
Til sæsonen 1988/89 vender Otis Loyd tilbage som spiller for BMS’ herrehold. I oktober deltager holdet i Europa Cuppen for mesterhold, hvor modstanderen i 1. runde er de belgiske mestre Sunair fra Ostande. Begge kampe tabes (86-97 og 86-94).
I december mødes BMS og Hørsholm i herrernes pokalfinale. BMS vinder 105-96 efter 2 gange forlænget spilletid. Kampens store profil Henrik Norre Nielsen scorer 37 points, mens Ken Smith noteres for 22 points.
Ynglinge Herrerne og Mini Pigerne vinder Københavnsmesterskabet og kvalificerer sig derfor til de afgørende kampe om DM. Mini Pigerne vinder DM-finalen med 23-14.
Herreholdet taber pokalfinalen med 93-91 til Stevnsgade, men vinder DM-titlen med 2 overbevisende sejre over SISU (99-78 og 94-69).
Pigeholdet vinder Recklinghausen (Internationalt stævne i Tyskland), mens drengeholdet får bronze. I finalen slår pigerne de britiske sølvvindere. Mini pigerne bliver danmarksmestre.
Til sæsonen 1987/88 ansættes Ed Visscher som træner for herreholdet.
BMS og SISU mødes i mændenes DM-finale, som BMS vinder efter omkamp i den tredje og afgørende finalekamp.
Efter 12 år som formand stopper Helge Homann sit hverv i BMS, idet han vælges som formand for Danmarks Basketball-Forbund.
Den 23.-27. april afvikles der 10 EM-kvalifikationskampe i Skovlundehallen. Danmark møder Østrig, England og Cypern. I den danske landsholdstrup er 6 spillere fra BMS: Ebbe Salling, Ole Vincents, Henrik Norre Nielsen, Flemming Kjær, Johnny Kjær og Henrik Nerup.
I august holdes ét internationalt stævne i Skovlundehallen, hvor BMS’ herre- og damehold bl.a. spiller mod hold fra Canada og Sverige. I december afholdes det internationale julestævne.
Herrerne spiller sig i pokalfinalen, efter en sejr på 108-82 over Stevnsgade i semifinalen. I finalen er modstanderen Virum, som besejres 111-95 i KB-Hallen. Topscorere for BMS er Johnny Kjær 24 points og Ole Vincents 21 points.
Både herre- og dameholdet kvalificerer sig til slutspillet, hvor de i semifinalen taber til henholdsvis Viby og SISU.
Det traditionsrige julestævne, Copenhagen Basket Cup, byder på nogle fantastiske kampe og finalen står mellem det danske landshold og US All-Stars.
Dameholdet vinder pokalfinalen med en sejr på 91-74 over Stevnsgade. Ynglingelandsholdsspilleren Annette Stille kåres af sportsjournalisterne til kampens bedste fighter, mens Mette Terkelsen bliver topscorer med 22 points.
Inden starten på sæsonen 1984/85 skifter Otis Loyd til Virum, hvor han bliver spillende træner.
I december arrangerer BMS og Stevnsgade julestævnet Copenhagen Basket Cup, hvor der deltager hold fra USA, Sverige og Polen.
Efter at have været bagude med 30-53, efter 5 minutter af 2. halvleg, lykkes det alligevel herreholdet af vinde landspokalturneringen for tredje sæson i træk, da de i februar besejrer Stevnsgade med 81-79 i KB-Hallen.
I kampen om DM-titlen taber herrerne til SISU, efter tre hårde og tætte DM-semifinaler.
Damerne spiller DM-finale mod SISU, men taber i to kampe og må nøjes med sølvmedaljer.
I efteråret deltager herrerne i Europa Cuppen for pokalvindere, hvor de i 1. runde møder Cibona fra Zagreb, som året forinden havde vundet turneringen og i denne sæson havde ikke mindre end 7 jugoslaviske landsholdsspillere på holdet. På hjemmebane i Skovlundehallen bliver det til et nederlag på 81-102, mens kampen i Zagreb tabes 111-88. Til trods for de to nederlag kan herrerne have stor ære af kampene, hvor der blev vist flot spil mod de store jugoslavere (som i gennemsnit var 16 cm højere end BMS’ spillere).
I juledagene afholder BMS og Stevnsgade et internationalt-stævne med udenlandske hold fra USA og Sverige.
Begge hold deltager i landspokalfinalerne, efter at damerne overraskende har slået Virum med 63-57 i semifinalen. I finalen møder damerne Åbyhøj og det bliver til én sejr på hele 28 points, 88-60. Kampens topscorer er Mette Homann med 27 points.
I herrernes finale er modstanderen Virum, som bliver slået 111-84. Her var Allan Jensen og Otis Loyd topscorere med hver 24 points.
I kampen om danmarksmesterskabet taber damerne til SISU i semifinalen, hvorefter de får bronzemedaljer. Herrerne møder ligeledes SISU, dog først i finalen, hvor det bliver til en finalesejr i to kampe: 93-84 og 90-88
I efteråret deltager herrerne i Europa Cuppen for mesterhold og damerne i Europa Cuppen for pokalvindere. Herrerne taber i 1. runde til CSKA Moskva, mens damerne ligeledes må se sig slået i 1. runde, efter et nederlag til Stade Francais (fra Paris). Damernes modstander var på dette tidspunkt den næstbedste klub i Europa, mens CSKA Moskva på det tidspunkt havde vundet det sovjetiske mesterskab 7 sæsoner i træk.
BMS og Stevnsgade arrangerer i julen ét internationalt-stævne for både herrer og damer. Foruden Stevnsgade og BMS, deltager der hos herrerne 2 hold fra USA, mens der hos damerne er besøg af ét hold fra USA og de franske mestre fra Asnieres.
Klubben vinder sin første seniortitel, da herrerne besejrer Falcon med 87-85 i finalen i landspokalturneringen.
Til sæsonen 1981/82 hentes Otis Loyd til klubben, hvor han ansættes som spillende træner for herrerne og træner for damerne.
I efteråret deltager herreholdet i Europa Cuppen for pokalvindere, hvor modstanderen i 1. runde er de norske mestre Sandvika (fra Oslo). Den første kamp spilles på hjemmebanen i Skovlundehallen og det bliver til en sikker sejr på 107-63. I returkampen i Oslo bliver det ligeledes til sejr, denne gang med cifrene 107-95.
Som det første danske hold nogensinde går herrerne videre til 2. runde i Europa Cuppen, hvor modstanderen er Real Madrid. Real Madrid havde netop i juli ’81 vundet verdensmesterskabet for klubhold!
KB-Hallen var fyldt med cirka 2600 tilskuere, da Real Madrid gæstede København i november. BMS måtte se sig slået med 135-84 og ugen efter med 132-65 i Madrid.
I efterårs- og vintermånederne spiller herreholdet sig for første gang i landspokalfinalen, hvor det bliver til et nederlag mod Falcon. Herrerne spiller på dette tidspunkt i landets næstbedste række.
Basketballklubben BMS stiftes den 1. maj 1972.